pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟและจุดตัดทางรถไฟบนถนนสาย สฎ.2007 จังหวัดสุราษฎร์ธานี แล้วเสร็จ เพิ่มความสะดวกปลอดภัย สนับสนุนโครงการรถไฟทางคู่ และแก้ปัญหาอุบัติเหตุอย่างยั่งยืน
วันศุกร์ที่ 8 ตุลาคม 2564
กรมทางหลวงชนบท สร้างสะพานข้ามทางรถไฟและจุดตัดทางรถไฟบนถนนสาย สฎ.2007 จังหวัดสุราษฎร์ธานี แล้วเสร็จ เพิ่มความสะดวกปลอดภัย สนับสนุนโครงการรถไฟทางคู่ และแก้ปัญหาอุบัติเหตุอย่างยั่งยืน
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน สร้างสะพานข้ามทางรถไฟและจุดตัดทางรถไฟบนถนนสาย สฎ.2007 จังหวัดสุราษฎร์ธานี แล้วเสร็จ เพื่อช่วยแก้ไขปัญหาการเกิดอุบัติเหตุอย่างสมบูรณ์ เพิ่มความสะดวกรวดเร็วและปลอดภัยในการสัญจรบนถนนทางหลวงชนบท
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน เปิดเผยว่า ทช. มีถนนในความรับผิดชอบที่มีจุดตัดผ่านทางรถไฟกระจายอยู่ทั่วประเทศ จํานวน 153 แห่ง ซึ่งปัจจุบันปริมาณการจราจรบนถนนดังกล่าวมีจํานวนสูงขึ้น ทําให้เกิดอุบัติเหตุรถไฟชนกับยานพาหนะบ่อยครั้ง ประกอบกับการรถไฟแห่งประเทศไทย (รฟท.) มีโครงการรถไฟทางคู่เพื่อพัฒนาการขนส่งระบบรางตามนโยบายของกระทรวงคมนาคม ทช. จึงดําเนินการแก้ไขปัญหาบริเวณจุดตัดผ่านทางรถไฟดังกล่าว โดยก่อสร้างเป็น ทางต่างระดับในรูปแบบของสะพานข้ามหรืออุโมงค์ลอดทางรถไฟ เพื่อช่วยแก้ไขปัญหาการเกิดอุบัติเหตุอย่างสมบูรณ์ เพิ่มความสะดวกรวดเร็วและปลอดภัยในการสัญจรบนถนนทางหลวงชนบท รวมทั้งเป็นการสนับสนุนโครงการรถไฟทางคู่ สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทั้งนี้ ในพื้นที่จังหวัดสุราษฎร์ธานี ทช. ได้ดําเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย สฎ.2007 อําเภอท่าฉาง จังหวัดสุราษฎร์ธานี โดยก่อสร้างทางต่างระดับเป็นสะพานข้ามทางรถไฟและข้ามทางหลวงแผ่นดินหมายเลข 4112 มีความยาว 455.50 เมตร พร้อมถนนเชื่อมต่อสะพานความยาว 1,269.50 เมตร แนวก่อสร้างสะพานเป็นถนนตัดใหม่โดยการเวนคืนที่ดินบริเวณที่ว่างเปล่า ซึ่งถนนสาย สฎ.2007 (สายแยกทางหลวงแผ่นดินหมายเลข 41 ถึงบ้านบางใบไม้) มีจุดตัดกับทางรถไฟสายใต้ระหว่างสถานีท่าฉางกับสถานีคลองไทร บริเวณตําบลท่าเคย อําเภอท่าฉาง จังหวัดสุราษฎร์ธานี มีขบวนรถไฟผ่านจํานวน 40 ขบวนต่อวัน ประกอบกับมีปริมาณจราจรบนถนนมากถึง 4,777 คันต่อวัน ซึ่งปัจจุบันได้ดําเนินการก่อสร้างแล้วเสร็จสมบูรณ์ โดยใช้งบประมาณในการก่อสร้างรวม 224.091 ล้านบาท เป็นงบผูกพันปี 2560 ถึง 2564
รัฐบาลไทย-ข่าวทำเนียบรัฐบาล-ครม.อนุมัติให้ ขสมก. กู้เงินเสริมสภาพคล่องทางการเงิน จำนวน 7,516 ล้านบาท โดยให้กระทรวงการคลังเป็นผู้ค้ำประกันเงินกู้
วันจันทร์ที่ 18 กรกฎาคม 2565
ครม.อนุมัติให้ ขสมก. กู้เงินเสริมสภาพคล่องทางการเงิน จํานวน 7,516 ล้านบาท โดยให้กระทรวงการคลังเป็นผู้ค้ําประกันเงินกู้
ครม.อนุมัติให้ ขสมก. กู้เงินเสริมสภาพคล่องทางการเงิน จํานวน 7,516 ล้านบาท โดยให้กระทรวงการคลังเป็นผู้ค้ําประกันเงินกู้
วันที่ 18 กรกฎาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงิน ประจําปีงบประมาณ 2566 รวมจํานวน 7,516 ล้านบาท และให้กระทรวงการคลังเป็นผู้ค้ําประกันเงินกู้ กําหนดวิธีการกู้เงิน เงื่อนไข และรายละเอียดต่างๆในการกู้เงิน โดยกระทรวงคมนาคมรายงานว่า ขสมก.ประสบปัญหาการขาดสภาพคล่องทางการเงิน เนื่องจากผลประกอบการที่ขาดทุนและไม่ได้รับเงินชดเชยผลการขาดทุนตามจํานวนที่เกิดขึ้นจริง
ทั้งนี้มีสาเหตุหลักมาจากการที่ ขสมก.เก็บค่าโดยสารตามอัตราที่ภาครัฐกําหนดซึ่งต่ํากว่าต้นทุนที่แท้จริง และไม่สามารถปรับอัตราค่าโดยสารเพิ่มขึ้นตามสภาวการณ์ปัจจุบันได้ จึงส่งผลให้มีผลขาดทุนจากการดําเนินงาน ภาระหนี้สินสะสม และดอกเบี้ยเพิ่มสูงขึ้นอย่างต่อเนื่อง ประกอบกับปัจจุบัน ขสมก.อยู่ระหว่างดําเนินการทบทวนร่างแผนฟื้นฟูกิจการขสมก.ฉบับปรับปรุงใหม่ ทําให้ขสมก.ยังคงมีหนี้สินค้างชําระรวมทั้งสิ้น 132,565 ล้านบาท
อย่างไรก็ตามขสมก.ได้จัดทําประมาณการเงินสดรับ-จ่าย ในปีงบประมาณ 2566 คาดว่าจะมีเงินสดคงเหลือปลายงวดขาดมือจํานวน 42,640 ล้านบาท ซึ่งไม่เพียงพอที่จะนํามาเป็นค่าใช้จ่ายในการดําเนินงาน ดั้งนั้นเพื่อให้เกิดสภาพคล่องทางการเงินและสามารถทําให้องค์กรบริหารจัดการต่อไปได้ ขสมก.จึงมีความจําเป็นต้องกู้เงินจํานวน 42,640 ล้านบาท โดยส่วนหนึ่งจะนําไปชําระคืนหนี้เงินกู้เดิมที่ครบกําหนดชําระและไถ่ถอนพันธบัตรเงินกู้ จํานวน 35,123 ล้านบาท ซึ่งได้นําเสนอสํานักงานบริหารหนี้สาธารณะ เพื่อบรรจุเข้าแผนการบริหารหนี้สาธารณะ ประจําปีงบประมาณ 2566 แล้ว จึงคงเหลือเงินกู้เพื่อเสริมสภาพคล่องทางการเงิน และเป็นเงินสดหมุนเวียนในการดําเนินงานของขสมก.ในปีงบประมาณ 2566 จํานวน 7,516 ล้านบาท เป็นการชําระค่าเชื้อเพลิงวงเงิน 2,250 ล้านบาท, ชําระค่าเหมาซ่อม 1,422 ล้านบาท และเสริมสภาพคล่องทางการเงิน 3,844 ล้านบาท
ทั้งนี้ ขสมก. รายงานว่า การกู้เงินในครั้งนี้ จะทําให้สามารถประหยัดค่าดอกเบี้ยค้างชําระได้เมื่อเทียบกับกรณีที่ไม่กู้เงินที่ภาระดอกเบี้ยค่าเชื้อเพลิงอยู่ที่ร้อยละ 5.82 ต่อปี ค่าเหมาซ่อมอยู่ที่ร้อยละ 6.35 ต่อปี รวมเป็นดอกเบี้ยที่ต้องชําระ 221.27 ล้านบาทต่อปี แต่หากกู้เงินต้นทุนดอกเบี้ยจะปรับลดลงเหลือเฉลี่ยร้อยละ 1.098 ต่อปี รวมดอกเบี้ยที่ต้องชําระ 40.324 ล้านบาท หรือประหยัดดอกเบี้ยได้ 180.95 ล้านบาท
รัฐบาลไทย-ข่าวทำเนียบรัฐบาล-บสย. คิกออฟ “The S1 Project” จับมือ EXIM BANK นำร่องพัฒนานวัตกรรมสินเชื่อ-ค้ำประกันสินเชื่อร่วมกัน
วันพฤหัสบดีที่ 23 มิถุนายน 2565
บสย. คิกออฟ “The S1 Project” จับมือ EXIM BANK นําร่องพัฒนานวัตกรรมสินเชื่อ-ค้ําประกันสินเชื่อร่วมกัน
บสย. คิกออฟ The S1 Project (SME One) นําร่องแผนพัฒนานวัตกรรมค้ําประกันสินเชื่อ เปิดตัวโครงการความร่วมมือกับธนาคารเพื่อการส่งออกและนําเข้าแห่งประเทศไทย (EXIM BANK) ตั้งเป้าก้าวสู่การพัฒนารูปแบบธุรกิจใหม่ เชื่อมโยงแพลตฟอร์ม Digital Ecosystem
บสย. คิกออฟ The S1 Project (SME One) นําร่องแผนพัฒนานวัตกรรมค้ําประกันสินเชื่อ เปิดตัวโครงการความร่วมมือกับธนาคารเพื่อการส่งออกและนําเข้าแห่งประเทศไทย (EXIM BANK) ตั้งเป้าก้าวสู่การพัฒนารูปแบบธุรกิจใหม่ เชื่อมโยงแพลตฟอร์ม Digital Ecosystem ยกระดับการบริการ Digital Lending และ Digital Credit Guarantee ตอบโจทย์โลกการเงิน เพื่อผู้ประกอบการ SMEs
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม(บสย.) ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) พร้อมด้วย ผู้บริหารระดับสูง ทั้ง 2 สถาบัน ร่วมเปิดโครงการ The S1 Project (SME One) โครงการความร่วมมือการพัฒนารูปแบบทางธุรกิจครั้งแรกในประเทศไทย โดยมีเป้าหมายยกระดับด้านการบริการสินเชื่อ และการค้ําประกันสินเชื่อ สร้างเครือข่ายการให้บริการทางการเงินยุค Digital Transform ภายใต้แพลตฟอร์มออนไลน์ร่วมกัน โดยใช้จุดแข็งของทั้ง 2 หน่วยงาน ซึ่งเป็นหน่วยงานของรัฐที่ทําหน้าที่ให้การสนับสนุนทางการเงิน สินเชื่อ และการค้ําประกันสินเชื่อ ซึ่งอยู่ภายใต้การกํากับดูแลของกระทรวงการคลัง และธนาคารแห่งประเทศไทย
โครงการ The S1 Project (SME One) จะเป็นจุดเริ่มต้นของความร่วมมือระหว่างหน่วยงานรัฐที่จะพัฒนารูปแบบทางธุรกิจ (Business model) ใหม่ๆ ร่วมกัน และเสริมสร้างศักยภาพการช่วยเหลือผู้ประกอบการ SMEs ก้าวทันการเปลี่ยนแปลงของโลกในปัจจุบัน ทั้งในกลุ่มผู้ประกอบการนําเข้า-ส่งออกและเกี่ยวเนื่อง ทั้งรูปแบบนิติบุคคล และบุคคลธรรมดา ได้สินเชื่อรวดเร็ว และตอบโจทย์ธุรกิจ
การพัฒนานวัตกรรมค้ําประกันสินเชื่อ ภายใต้โครงการ The S1 Project (SME One) ครั้งนี้นับเป็นการบูรณาการความร่วมมือครั้งสําคัญ ระหว่าง บสย. และ EXIM BANK ซึ่งจะใช้จุดแข็งของทั้ง 2 หน่วยงาน ร่วมกันพัฒนาบนโครงสร้างพื้นฐานเดียวกัน คือ การพัฒนา Credit Scoring และการพัฒนากระบวนการการพิจารณาสินเชื่อและการค้ําประกันสินเชื่อสู่ Digital Lending และ Digital Credit Guarantee ร่วมกัน ซึ่งเป็นโครงการความร่วมมือระหว่าง EXIM BANK และ บสย. เพื่อยกระดับการอนุมัติสินเชื่อ และค้ําประกันสินเชื่อ ภายใต้การใช้แอพพลิเคชั่นที่ 2 สถาบันร่วมกันพัฒนาเป็นการสร้างความสะดวกรวดเร็วให้กับผู้ประกอบการ SMEs ที่มาใช้บริการ
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 17 กุมภาพันธ์ 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (17 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุม ได้ร่วมแสดงความยินดีกับรองอธิบดี 2 ท่าน ได้แก่ รองอธิบดีกรมโรงงานอุตสาหกรรม (นายพรยศ กลั่นกรอง) รองเลขาธิการคณะกรรมการอ้อยและน้ําตาลทราย (นายนรุณ สุขสมาน) และการปรับเปลี่ยน รองอธิบดี 1 ท่าน คือ นายวิฤทธิ์ วิเศษสินธุ์ จาก รองเลขาธิการคณะกรรมการอ้อยและน้ําตาลทราย มาดํารงตําแหน่ง รองเลขาธิการสํานักงานมาตรฐานผลิตภัณฑ์อุตสาหกรรม พร้อมรับทราบ รายงานสถานการณ์และความคืบหน้า เหตุท่อน้ํามันดิบรั่วไหลใต้ทะเล รอบที่ 2 ของบริษัท สตาร์ ปิโตรเลียม รีไฟน์นิ่ง จํากัด (มหาชน) ตั้งอยู่ในนิคมอุตสาหกรรมมาบตาพุด อ.เมืองระยอง จ.ระยอง ข้อมูลสถานการณ์ผลผลิตอ้อย ความคืบหน้าโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้ง บนหลังคาของหน่วยงานในสังกัดกระทรวงอุตสาหกรรม ให้ทุกหน่วยงานเร่งรัดการใช้จ่ายงบประมาณปีงบประมาณ 2565 โดยเฉพาะงบลงทุน พร้อมกําชับให้อธิบดีทุกกรม ผวก.กนอ. และ MD SMEs Bank มอบหมายผู้เกี่ยวข้อง Stand By ติดตามการร่วมแถลงและชี้แจงตามญัตติขอเปิดอภิปรายทั่วไป #กระทรวงอุตสาหกรรม #ประชุมผู้บริหารระดับสูง
รัฐบาลไทย-ข่าวทำเนียบรัฐบาล-ครม. เคาะงบสนับสนุน 2 โครงการ พัฒนาวัคซีนโควิด ChulaCov19 และวัคซีนใบยา ฝีมือคนไทย
วันศุกร์ที่ 5 พฤศจิกายน 2564
ครม. เคาะงบสนับสนุน 2 โครงการ พัฒนาวัคซีนโควิด ChulaCov19 และวัคซีนใบยา ฝีมือคนไทย
....
ที่ประชุม ครม. (4 พ.ย.) อนุมัติงบประมาณ 2,316 ล้านบาท สนับสนุนโครงการวิจัยและพัฒนาวัคซีนโควิด-19 หรือ ChulaCov19 mRNA ที่ผลิตและวิจัยโดยคนไทย เพื่อทําการทดสอบโดยเพื่อทําการทดสอบในระยะที่ 3 และการผลิตเพื่อขึ้นทะเบียนวัคซีนสําหรับการใช้ในภาวะฉุกเฉิน ซึ่งจะเป็นประโยชน์ต่อการผลิตวัคซีนชนิด mRNA อย่างครบวงจร ทําให้ไทยสามารถผลิตวัคซีนโควิด-19 ใช้ได้เอง และสามารถต่อยอดเทคโนโลยีนี้สู่การผลิตวัคซีนสําหรับป้องกันโรคอื่น ๆ รวมถึงโรคอุบัติใหม่ที่อาจเกิดขึ้นอีกในอนาคต
.
นอกจากนี้ ยังอนุมัติกรอบวงเงิน 1,309 ล้านบาท สนับสนุนโครงการวิจัยและพัฒนาวัคซีนป้องกันโรคโควิด-19Baiya (ผลิตจากใบยา) เพื่อวิจัยและพัฒนาวัคซีนโควิด-19 ให้ไทยสามารถผลิตวัคซีนโควิด-19 ได้ตั้งแต่ต้นน้ําด้วยตัวเองและผ่านการทดสอบในระยะต่างๆตามเกณฑ์มาตรฐานสากล ส่งผลให้ไทยมีข้อมูลการวิจัยและพัฒนาวัคซีนในประเทศที่น่าเชื่อถือตามมาตรฐานสากล
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประธานรัฐสภา - ปลัด พม. ร่วมลงพื้นที่ 3 จังหวัดภาคตะวันออก มอบหน้ากากอนามัยช่วยกลุ่มเปราะบางป้องกันโรคโควิด-19 พร้อมนมผงสำหรับเด็ก พม. ปันสุข
วันอังคารที่ 22 มิถุนายน 2564
ประธานรัฐสภา - ปลัด พม. ร่วมลงพื้นที่ 3 จังหวัดภาคตะวันออก มอบหน้ากากอนามัยช่วยกลุ่มเปราะบางป้องกันโรคโควิด-19 พร้อมนมผงสําหรับเด็ก พม. ปันสุข
ประธานรัฐสภา - ปลัด พม. ร่วมลงพื้นที่ 3 จังหวัดภาคตะวันออก มอบหน้ากากอนามัยช่วยกลุ่มเปราะบางป้องกันโรคโควิด-19 พร้อมนมผงสําหรับเด็ก พม. ปันสุข
เมื่อวันที่19 มิ.ย. 64เวลา 09.00 น.นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคม พร้อมด้วยนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)ลงพื้นที่ ณ ศาลากลางจังหวัดระยอง เพื่อมอบหน้ากากอนามัยสําหรับผู้ใหญ่ จํานวน 10,000 ชิ้น หน้ากากอนามัยสําหรับเด็ก จํานวน 2,000 ชิ้น และนมผงสําหรับเด็ก พม. ปันสุข ให้กับจังหวัดระยอง โดยมี นายชาญนะ เอี่ยมแสง ผู้ว่าราชการจังหวัดระยอง เป็นผู้รับมอบเพื่อนําไปแจกจ่ายช่วยเหลือกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส รวมทั้งประชาชนในพื้นที่ที่ได้รับผลกระทบจากสถานกาณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยมี นางสาวนริศา อดิเทพวรพันธุ์ ประจําสํานักเลขาธิการนายกรัฐมนตรี นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์นางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ และคณะผู้บริหารกระทรวง พม. ร่วมลงพื้นที่
นางพัชรีกล่าวว่า จากนั้น คณะได้เดินทางไปลงพื้นที่ ณ ศาลากลางจังหวัดจันทบุรี และด่านตรวจท่าจอด จังหวัดตราด เพื่อมอบหน้ากากอนามัยสําหรับผู้ใหญ่ จํานวน 10,000 ชิ้น หน้ากากอนามัยสําหรับเด็ก จํานวน 2,000 ชิ้น และนมผงสําหรับเด็ก พม. ปันสุข ให้กับนายสุธี ทองแย้ม ผู้ว่าราชการจังหวัดจันทบุรี และนายภิญโญ ประกอบผล ผู้ว่าราชการจังหวัดตราด เป็นผู้รับมอบ ตามลําดับ เพื่อนําไปแจกจ่ายช่วยเหลือกลุ่มเปราะบางและประชาชนในพื้นที่ที่ได้รับผลกระทบจากการแพร่ระบาดของโรคโควิด-19 ต่อไป นอกจากนี้ ตนและคณะผู้บริหารกระทรวง พม. ได้ร่วมประชุม ทีมOne Homeพม. จังหวัดตราด ณ บ้านพักเด็กและครอบครัวจังหวัดตราด เพื่อติดตามสถานการณ์การแพร่ระบาดของโรคโควิด-19 ในพื้นที่ โดยได้กําชับให้ทุกหน่วยงานปฏิบัติอย่างเคร่งครัดในการป้องกันและควบคุมการแพร่ระบาดของโรคโควิด-19 ตามมาตรการของกระทรวงสาธารณสุขพร้อมทั้งติดตามและมอบแนวทางในการขับเคลื่อนงานช่วยเหลือกลุ่มเปราะบางตามภารกิจกระทรวง พม. ในสถานการณ์โรคโควิด-19
รัฐบาลไทย-ข่าวทำเนียบรัฐบาล-แรงงานเพิ่มหลักเกณฑ์ วิธีการเลือกตั้งผู้แทนลูกจ้างใช้วิธีการทางอิเล็กทรอนิกส์ได้
วันพฤหัสบดีที่ 4 พฤศจิกายน 2564
แรงงานเพิ่มหลักเกณฑ์ วิธีการเลือกตั้งผู้แทนลูกจ้างใช้วิธีการทางอิเล็กทรอนิกส์ได้
กระทรวงแรงงานเพิ่มหลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการโดยวิธีการทางอิเล็กทรอนิกส์ อํานวยความสะดวกแก่สถานประกอบกิจการ สร้างระบบทวิภาคีในรูปแบบการหารือร่วมจัดสวัสดิการดูแลคุณภาพชีวิตลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า รัฐบาลโดยการนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีซึ่งกํากับดูแลกระทรวงแรงงาน ได้มอบนโยบายให้ดําเนินการส่งเสริมระบบทวิภาคีให้เกิดขึ้นในสถานประกอบกิจการ โดยเปิดโอกาสให้ลูกจ้างได้มีการหารือกับนายจ้างในการจัดสวัสดิการต่างๆ ซึ่งนอกเหนือจากที่กฎหมายกําหนดให้เกิดขึ้นอย่างเหมาะสมและเป็นสวัสดิการที่ตรงกับความต้องการของลูกจ้าง อันเป็นรูปแบบของการร่วมปรึกษาหารือกัน เพื่อให้เกิดความสงบสุข สมานฉันท์และประกอบธุรกิจร่วมกันด้วยความเข้าใจกัน โดยพระราชบัญญัติคุ้มครองแรงงาน พ.ศ. 2541 กําหนดให้ในสถานประกอบกิจการที่มีลูกจ้างตั้งแต่ 50 คนขึ้นไป ให้นายจ้างต้องจัดให้มีคณะกรรมการสวัสดิการในสถานประกอบกิจการ ประกอบด้วยผู้แทนฝ่ายลูกจ้างอย่างน้อย 5 คน โดยคณะกรรมการสวัสดิการในสถานประกอบการให้มาจากการเลือกตั้งตามหลักเกณฑ์และวิธีการที่อธิบดีกรมสวัสดิการและคุ้มครองแรงงานกําหนด ซึ่งเดิมกําหนดให้เลือกตั้งโดยวิธีลงคะแนนลับ และลงคะแนนเสียงในบัตรเลือกตั้งและนําใส่ในหีบบัตรเลือกตั้ง แต่ในปัจจุบันสามารถนําเทคโนโลยีเข้ามาใช้ในการเลือกตั้ง เพื่อให้เกิดความสะดวก รวดเร็ว ประหยัดเวลาและงบประมาณ จึงมอบให้กรมสวัสดิการและคุ้มครองแรงงานดําเนินการปรับปรุงหลักเกณฑ์และวิธีการเลือกตั้งดังกล่าว ซึ่งขณะนี้กรมสวัสดิการและคุ้มครองแรงงานได้ออกประกาศ เรื่อง หลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการ โดยวิธีการทางอิเล็กทรอนิกส์ ลงวันที่ 30 กันยายน 2564 และได้ประกาศในราชกิจจานุเบกษา เมื่อวันที่ 2 พฤศจิกายน พ.ศ. 2564 มีผลใช้บังคับตั้งแต่วันที่ 3 พฤศจิกายน พ.ศ. 2564 เป็นต้นไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่า กรมสวัสดิการและคุ้มครองแรงงานได้เพิ่มวิธีการในการเลือกตั้งคณะกรรมการสวัสดิการในสถานประกอบกิจการโดยวิธีการทางอิเล็กทรอนิกส์ เพื่อให้สอดคล้องกับเทคโนโลยีที่เปลี่ยนแปลงไป และเป็นทางเลือกแก่นายจ้างในการจัดให้มีคณะกรรมการสวัสดิการในสถานประกอบกิจการตามประกาศกรมสวัสดิการและคุ้มครองแรงงาน เรื่อง หลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการ ลงวันที่ 14 พฤษภาคม พ.ศ. 2545 ซึ่งการเพิ่มหลักเกณฑ์และวิธีการเลือกตั้งในครั้งนี้ถือเป็นการเพิ่มความสะดวกแก่สถานประกอบกิจการ โดยให้นายจ้างอํานวยความสะดวก จัดหาอุปกรณ์ ระบบอิเล็กทรอนิกส์และออกค่าใช้จ่ายในการดําเนินการเลือกตั้งตามประกาศนี้ พร้อมทั้งให้นายจ้างเผยแพร่หรือประกาศรายชื่อและหน้าที่ความรับผิดชอบของคณะกรรมการสวัสดิการในสถานประกอบกิจการเมื่อมีการเลือกตั้ง หรือเมื่อมีการเปลี่ยนแปลงกรรมการสวัสดิการในสถานประกอบกิจการเป็นภาษาไทยโดยวิธีการทางอิเล็กทรอนิกส์ให้ลูกจ้างทราบและแจ้งให้พนักงานตรวจแรงงานแห่งท้องที่ที่สถานประกอบกิจการตั้งอยู่ทราบภายในเจ็ดวันนับแต่วันที่ประกาศ
รัฐบาลไทย-ข่าวทำเนียบรัฐบาล-รมว.พม. ตรวจเยี่ยมโรงพยาบาลสนาม มทบ. 11 พร้อมเปิดรับกลุ่มเปราะบางป่วยโควิด-19 ภายในสิ้นเดือนสิงหาคมนี้
วันศุกร์ที่ 13 สิงหาคม 2564
รมว.พม. ตรวจเยี่ยมโรงพยาบาลสนาม มทบ. 11 พร้อมเปิดรับกลุ่มเปราะบางป่วยโควิด-19  ภายในสิ้นเดือนสิงหาคมนี้
รมว.พม. ตรวจเยี่ยมโรงพยาบาลสนาม มทบ. 11 พร้อมเปิดรับกลุ่มเปราะบางป่วยโควิด-19 ภายในสิ้นเดือนสิงหาคมนี้
เมื่อวันที่ 8 ส.ค. 64เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์(รมว.พม.) พร้อมด้วยคณะผู้บริหารกระทรวง พม. และนพ.พิชญา นาควัชระ ผู้อํานวยการโรงพยาบาลธนบุรี บํารุงเมือง ร่วมลงพื้นที่ตรวจเยี่ยมความพร้อมของโรงพยาบาลสนามสําหรับกลุ่มเปราะบาง ณ มณฑลทหารบกที่ 11 (มทบ. 11) ถนนแจ้งวัฒนะ เขตหลักสี่ กทม. ซึ่งเป็นศูนย์พักคอย (Community Isolation - CI) ขนาด 200 เตียง สําหรับกลุ่มเปราะบางที่เป็นผู้ป่วยโควิด-19 กลุ่มสีเขียว ที่มีอาการไม่มาก หรือไม่มีอาการ
นายจุติ กล่าวต่อไปว่า วันนี้ ตนขอขอบคุณหน่วยงานภาครัฐ กองทัพ ภาคเอกชน ภาคประชาชน และอาสาสมัครที่เข้ามาทํางานร่วมกัน เพื่อบอกว่าชีวิตทุกคนมีค่ามีความหมาย และโรงพยาบาลสนามสําหรับกลุ่มเปราะบางแห่งนี้เกิดขึ้นได้ภายใน 2 สัปดาห์ ทําให้เราเห็นถึงความตั้งใจจริง ทั้งนี้ มีการฝึกทีมงานพยาบาล เพื่อให้มีความเชี่ยวชาญในการทํางานซึ่งมีความละเอียดอ่อนเป็นอย่างมาก เพราะเวลาเป็นสิ่งที่มีค่ามากสําหรับการช่วยชีวิต อีกทั้งมีทั้งเครื่องเอ็กซเรย์ และห้อง Lab ตรวจเชื้อ ที่มีผลต่อการรักษาชีวิตของผู้ป่วยที่ต้องการยาและหมอรักษาที่ถูกทางที่สุด ทั้งนี้ ตนรู้สึกดีใจกับโรงพยาบาลสนามแห่งนี้ที่เกิดขึ้น ทําให้เห็นว่าคนไทยไม่ทอดทิ้งกัน เรื่องเงินนับเป็นเรื่องเล็กน้อยมากสําหรับชีวิตคนที่รัฐบาลจะต้องรักษา ฉะนั้น วันนี้จึงเป็นสิ่งที่ยืนยันได้ว่า ทุกภาคส่วนและทุกคนได้เข้ามาช่วยกันรักษาชีวิตคนไทยไว้และเราจะต้องชนะ
นายจุติ กล่าวต่อไปอีกว่า โรงพยาบาลสนามสําหรับกลุ่มเปราะบางแห่งนี้ จะสามารถรองรับผู้ป่วยโควิด-19 กลุ่มสีเขียวได้ 200 เตียง และคาดว่าจะเริ่มเปิดรับผู้ป่วยได้ภายในสิ้นเดือนสิงหาคมนี้ โดยใช้อาคารโรงยิม 2 แห่ง และแหล่งสมาคมนายทหาร ทําเป็นของศูนย์พักคอย ซึ่งจะเป็นส่วนขยายเฟสที่ 3 ในพื้นที่ของโรงพยาบาลสนาม มทบ.11 ทั้งนี้ กระทรวง พม. จะได้มีความร่วมมือในการสนับสนุนเจ้าหน้าที่และอาสาสมัครพัฒนาสังคมและความมั่นคงของมนุษย์ (อพม.) เข้ามาช่วยทํางานในโรงพยาบาลสนามแห่งนี้ในส่วนของ Back Office อาทิ การคีย์ข้อมูล การลงทะเบียน และการอํานวยความสะดวกผู้ป่วย เป็นต้น
นพ.พิชญา กล่าวเพิ่มเติมว่า สถานการณ์โควิด-19 ระลอกนี้ ทําให้มีผู้ป่วยโควิด-19 จํานวนมาก และสิ่งที่เป็นปัญหาของระบบสาธารณสุขในขณะนี้คือ ขาดโรงพยาบาลที่จะรองรับผู้ป่วยกลุ่มสีเหลืองและสีแดง ซึ่งเราได้รับความกรุณาจากกองทัพบก มทบ.11 และกระทรวงสาธารณสุข จัดตั้งโรงพยาบาลสนาม มทบ.11 ซึ่งได้มีการเปิดเฟส 1 154 เตียง และรับผู้ป่วยเต็มแล้ว ขณะนี้ เราตัดสินใจเปิดเฟส 2 152 เตียง ดังนั้น เมื่อรวมกันทั้ง 2 เฟส จะมีทั้งสิ้น 306 เตียง โดยในเฟส 2 จะมีความพร้อมทั้งห้องความดันลบ แต่ยูนิตจะมีมอนิเตอร์และวงจรปิด และมีที่เอ็กซเรย์แยกส่วน ทั้งนี้ ตนขอขอบคุณรัฐบาล นายกรัฐมนตรี และรัฐมนตรีว่าการกระทรวง พม. ที่ได้มาเยี่ยมและจะจัดส่งเจ้าหน้าที่และอาสาสมัคร พม. มาช่วยทํางานที่โรงพยาบาลสนามแห่งนี้
รัฐบาลไทย-ข่าวทำเนียบรัฐบาล-Govt Spokesperson: Govt continues to undertake duty on post-COVID-19 economic recovery without administrative vacuum
วันศุกร์ที่ 26 สิงหาคม 2565
Govt Spokesperson: Govt continues to undertake duty on post-COVID-19 economic recovery without administrative vacuum
Govt Spokesperson: Govt continues to undertake duty on post-COVID-19 economic recovery without administrative vacuum
August 26, 2022, Deputy Secretary-General to the Prime Minister and Acting Government Spokesperson Anucha Burapachaisri reaffirmed that the ruling of the Constitutional Court to suspend Gen. Prayut Chan-o-cha from official duties and Deputy Prime Minister Gen. Prawit Wongsuwon’s assumption of duty as acting Prime Minister would not affect national administration, public official duty performances, nor implementation of various policies. The Government continues to undertake its duty to promote post-COVID-19 economic recovery without any administrative vacuum.
According to the Government Spokesperson, the private sector and business sectors, such as financial and banking and tourism, have confidence and positive reaction over the Government’s stability and acting premiership which is in accordance with the Rule of Law. Public sector investment policy will not be affected either as the budget expenditure for FY2023 has already been passed. He affirmed that the Government would continue to implement policies and plans under the National Strategy framework until the end of its term. Dissidents are urged to end their demonstration and wait for the Constitutional Court’s ruling. All sides should join hands in creating positive and pleasant atmospheres in order to boost confidence of foreign investors and attract tourists for the recovery of our economy.
รัฐบาลไทย-ข่าวทำเนียบรัฐบาล-ดร.สาธิต เผย ศูนย์วิทย์ฯ ที่ 3 นครสวรรค์ เป็นเลิศด้านคัดกรองดาวน์ซินโดรมและมะเร็งปากมดลูกของประเทศ พร้อมผลักดันให้ต่อยอดการดำเนินงานเพื่อประโยชน์ประชาชน
วันเสาร์ที่ 29 มกราคม 2565
ดร.สาธิต เผย ศูนย์วิทย์ฯ ที่ 3 นครสวรรค์ เป็นเลิศด้านคัดกรองดาวน์ซินโดรมและมะเร็งปากมดลูกของประเทศ พร้อมผลักดันให้ต่อยอดการดําเนินงานเพื่อประโยชน์ประชาชน
รัฐมนตรีช่วยว่าการกระทรวงสาธารณสุข ตรวจเยี่ยมศูนย์วิทยาศาสตร์การแพทย์ที่ 3 นครสวรรค์ พบมีความเป็นเลิศด้านการคัดกรองภาวะดาวน์ซินโดรม ช่วยลดการเกิดเด็กดาวน์รายใหม่ได้ผล และมีการพัฒนาการตรวจคัดกรองด้วยวิธี NIPT ได้ผลดี ราคาลดลงจากภาคเอกชนกว่าครึ่ง
รัฐมนตรีช่วยว่าการกระทรวงสาธารณสุข ตรวจเยี่ยมศูนย์วิทยาศาสตร์การแพทย์ที่ 3 นครสวรรค์ พบมีความเป็นเลิศด้านการคัดกรองภาวะดาวน์ซินโดรม ช่วยลดการเกิดเด็กดาวน์รายใหม่ได้ผล และมีการพัฒนาการตรวจคัดกรองด้วยวิธี NIPT ได้ผลดี ราคาลดลงจากภาคเอกชนกว่าครึ่ง ให้กรมวิทยาศาสตร์การแพทย์สนับสนุนการดําเนินงานเพื่อเข้าสู่ระบบหลักประกันสุขภาพถ้วนหน้า ส่วนการคัดกรองมะเร็งปากมดลูกด้วยวิธี HPV DNA Test พบเป็นสายพันธุ์ที่วัคซีนยังไม่ครอบคลุม เตรียมผลักดันให้เกิด BIG DATA เพื่อนําไปวิจัยและผลิตเป็นวัคซีนป้องกันมะเร็งปากมดลูกสําหรับสายพันธุ์ที่มีในไทย
วันนี้ (29 มกราคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยแพทย์หญิงวิพรรณ สังคหพงศ์ ผู้ตรวจราชการกระทรวงสาธารณสุข เขตสุขภาพที่ 3 และคณะผู้บริหารกระทรวงสาธารณสุข ตรวจเยี่ยมศูนย์วิทยาศาสตร์การแพทย์ที่ 3 นครสวรรค์ ซึ่งเป็นศูนย์ความเป็นเลิศในการตรวจคัดกรองดาวน์ซินโดรมและมะเร็งปากมดลูกของประเทศ และกล่าวว่า ห้องปฏิบัติการของศูนย์วิทยาศาสตร์การแพทย์แห่งนี้มีขนาดใหญ่ที่สุดในเอเชียตะวันออกเฉียงใต้ ซึ่งให้บริการตรวจคัดกรองดาวน์ซินโดรมได้มากกว่าปีละ 200,000 ราย ที่ผ่านมาได้มีส่วนช่วยในการขับเคลื่อนนโยบายคัดกรองกลุ่มอาการดาวน์ซินโดรมในหญิงตั้งครรภ์ของกระทรวงสาธารณสุข สามารถลดการเกิดเด็กดาวน์ซินโดรมรายใหม่ได้อย่างมีนัยสําคัญ ปัจจุบันมีการพัฒนาการตรวจคัดกรองด้วยวิธี NIPT ซึ่งมีประสิทธิภาพสูงกว่าวิธี Quadruple Test ที่ใช้อยู่เดิม เพื่อลดภาระงานของแพทย์ในการเจาะน้ําคร่ํา และมีราคาถูกกว่าการตรวจโดยห้องปฏิบัติการของเอกชนมากกว่าครึ่ง ซึ่งจะให้กรมวิทยาศาสตร์การแพทย์เป็นหลักในการดําเนินงานร่วมกับหน่วยงานที่เกี่ยวข้อง และผลักดันให้เข้าสู่สิทธิประโยชน์ในระบบหลักประกันสุขภาพต่อไป เพื่อให้เด็กเกิดใหม่มีคุณภาพ เป็นกําลังสําคัญในการพัฒนาประเทศในอนาคต
สําหรับโรคมะเร็งปากมดลูกซึ่งเป็นปัญหาสุขภาพสําคัญของประเทศ มีอัตราการป่วยเป็นอันดับที่ 2 ในผู้หญิงรองจากโรคมะเร็งเต้านม แต่มีอัตราการเสียชีวิตเป็นอันดับที่ 1 จากการนําร่องตรวจคัดกรองมะเร็งปากมดลูกด้วยวิธี HPV DNA Test ในเขตสุขภาพที่ 3 ปี 2564 จํานวน 28,806 ตัวอย่าง พบสายพันธุ์ 16 และ 18 ร้อยละ 1.39 ซึ่งมีวัคซีนป้องกัน แต่ที่สําคัญคือ พบสายพันธุ์อื่นๆ อีกร้อยละ 6.64 ที่วัคซีนป้องกันมะเร็งปากมดลูกยังไม่ครอบคลุม ซึ่งหากมีการรวบรวมเป็น Big Data ของประเทศ จะเป็นประโยชน์ในการนําไปวิจัยและพัฒนาวัคซีนป้องกันมะเร็งปากมดลูกของไทยเองที่เฉพาะเจาะจงกับสายพันธุ์ที่ตรวจพบในประเทศ ซึ่งขณะนี้กระทรวงสาธารณสุขกําลังมีการพัฒนาระบบข้อมูลสุขภาพของประเทศอยู่แล้ว จะได้นําข้อมูลเรื่องนี้เข้าไปเป็นส่วนหนึ่งของระบบข้อมูลสุขภาพด้วย
************************************ 29 มกราคม 2565
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี
วันศุกร์ที่ 5 พฤศจิกายน 2564
รมว.วธ. เป็นประธานการประชุมคณะอนุกรรมการดําเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี
รมว.วธ. เป็นประธานการประชุมคณะอนุกรรมการดําเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี
วันที่ ๕ พฤศจิกายน ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการดําเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี โดยมี นางยุพา ทวีวัฒนะกิจบวร ปลัดกระทรวงวัฒนธรรม นางสาววิมลลักษณ์ ชูชาติ ผู้ทรงคุณวุฒิด้านส่งเสริมศิลปวัฒนธรรมร่วมสมัย นางเกษร กําเหนิดเพ็ชร รองผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม คณะอนุกรรมการฯ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรมชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-เดินหน้าแก้หนี้ครูทั้งระบบ
วันศุกร์ที่ 24 มิถุนายน 2565
เดินหน้าแก้หนี้ครูทั้งระบบ
.....
กระทรวงศึกษาธิการ (ศธ.) เร่งแก้ปัญหาหนี้สินครูทั้งระบบให้เกิดประสิทธิผลทั้ง 3 ส่วน คือ ครู เจ้าหนี้ครู และทาง ศธ. ซึ่งเป็นนายจ้าง หลังจัดตั้งสถานีแก้หนี้ครูทั่วประเทศแล้ว 558 สถานี เพื่อรองรับครูและบุคลากรทางการศึกษาที่ลงทะเบียนขอรับการช่วยเหลือแก้หนี้ จํานวน 41,128 คน ได้อย่างครอบคลุม ซึ่งขณะนี้อยู่ระหว่างการวิเคราะห์ข้อมูลและติดต่อขอข้อมูลจากผู้ลงทะเบียน เพื่อจัดทําข้อมูลการแก้ปัญหาหนี้สินครูฯ ต่อไป ซึ่งเป็นไปตามนโยบายรัฐบาลที่ประกาศให้ปี 2565 เป็น “ปีแห่งการแก้หนี้ภาคครัวเรือน”
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
วันศุกร์ที่ 12 สิงหาคม 2565
นายกรัฐมนตรีและภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายกรัฐมนตรีและภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (12 สิงหาคม 2565) เวลา 09.09 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีประธานรัฐสภา ประธานศาลฎีกา ประธานวุฒิสภา ประธานองค์กรอิสระและคู่สมรส รองนายกรัฐมนตรีและภริยา คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการทหารและตํารวจ หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร และภาคประชาชนเข้าร่วมพิธี
เมื่อนายกรัฐมนตรีและภริยาเดินทางถึงและเข้าประจําที่นั่งในปะรําพิธี นายกรัฐมนตรีถวายธูปเทียนแพ (เปิดกรวยกระทงดอกไม้) หน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง นายกรัฐมนตรีจุดธูปเทียนบูชาพระรัตนตรัย จากนั้นเริ่มพิธีทางศาสนามหามงคล 5 ศาสนา ตามลําดับ
ศาสนาพุทธ พระสงฆ์ในพิธี จํานวน 10 รูป เจริญพระพุทธมนต์ถวายพระราชกุศล ศาสนาอิสลาม ผู้นําศาสนาอิสลามประกอบพิธีดุอาอ์ขอพร
ศาสนาคริสต์ผู้นําศาสนาคริสต์ประกอบพิธีอธิษฐานภาวนาขอพรศาสนาพราหมณ์-ฮินดู พราหมณ์สวดถวายพระพร ศาสนาซิกข์ ศาสนาจารย์สวดอัรดาสขอพรจากพระศาสดา
จากนั้น นายกรัฐมนตรีถวายของที่ระลึกแด่ประธานสงฆ์ และมอบของที่ระลึกแก่ผู้นําศาสนา นายกรัฐมนตรีกราบนมัสการลาพระรัตนตรัยหน้าโต๊ะหมู่บูชาถวายความเคารพหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เป็นอันเสร็จพิธี
...................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประกาศตามล่า 411 แพะคดีอาญา รับเงินเยียวยาตามกฎหมาย มอบยุติธรรมจังหวัดเร่งลงพื้นที่สืบหา
วันอาทิตย์ที่ 11 กรกฎาคม 2564
รัฐมนตรีว่าการกระทรวงยุติธรรม ประกาศตามล่า 411 แพะคดีอาญา รับเงินเยียวยาตามกฎหมาย มอบยุติธรรมจังหวัดเร่งลงพื้นที่สืบหา
รัฐมนตรีว่าการกระทรวงยุติธรรม ประกาศตามล่า 411 แพะคดีอาญา รับเงินเยียวยาตามกฎหมาย มอบยุติธรรมจังหวัดเร่งลงพื้นที่สืบหา พร้อมวอนญาติพี่น้องช่วยตามตัว-แจ้งเบาะแส ยันต้องได้ทุกคนตามสิทธิ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ข้อมูลของจําเลยในคดีอาญาที่ได้รับการปล่อยตัวตามคําสั่งศาลจากกรมราชทัณฑ์ขณะนี้มี 411 ราย โดยแบ่งเป็น กทม. 26 ราย ซึ่งยื่นเรื่องขอเยียวยาแล้ว 7 ราย ติดต่อทางโทรศัพท์ 4 ราย คดียังไม่สิ้นสุด 5 รายและยังติดต่อไม่ได้ 10 ราย ส่วนต่างจังหวัดมี 385 ราย อยู่ระหว่างประสานให้สํานักงานยุติธรรมจังหวัดทั่วประเทศลงพื้นที่ติดตาม โดยมี 5 ขั้นตอนหลักคือ 1. ตรวจหาที่อยู่และข้อมูลการยื่นคําขอผ่านระบบไอที 2.ประสานญาติพี่น้อง 3.ประสานผู้นําชุมชน 4.เจ้าหน้าที่กรมคุ้มครองสิทธิและเสรีภาพลงพื้นที่ และ5.ประสานเป็นหนังสือเพื่อแจ้งสิทธิ ซึ่งเรื่องนี้เป็นนโยบายของกระทรวงยุติธรรมในการติดตามคนที่ตกเป็นแพะในคดีอาญาให้ได้รับสิทธิเยียวยาตามกฎหมาย ต้องยอมรับว่าหลายรายติดต่อได้ยาก แม้ว่าจะติดตามตามที่อยู่และภูมิลําเนา เพราะหลายรายไม่ได้อยู่ตามที่อยู่ที่ระบุไว้ แต่เราต้องทําให้ได้เพื่อให้ทุกคนได้รับการช่วยเหลือตามสิทธิที่ควรได้
นายสมศักดิ์ กล่าวอีกว่า แพะในคดีอาญา ได้แก่ จําเลยที่ถูกดําเนินคดีโดยพนักงานอัยการ หรือถูกคุมขังระหว่างพิจารณาคดี โดยมีหลักฐานชัดเจนหรือศาลพิพากษาถึงที่สุดว่าไม่ได้เป็นผู้กระทําความผิด มีสิทธิยื่นขอรับเงินช่วยเหลือเยียวยาได้จากกรมคุ้มครองสิทธิและเสรีภาพ และหน่วยงานต่างๆ ทั่วประเทศ คือ เรือนจําและทัณฑสถาน สํานักงานยุติธรรมจังหวัด สถานพินิจและคุ้มครองเด็กและเยาวชน และศูนย์ฝึกอบรมเด็กและเยาวชน หากคณะกรรมการอนุมัติคําร้องจะได้รับ ค่าทดแทนการถูกคุมขังวันละ 500 บาทคํานวณจากวันที่ถูกขังตามกฎหมายกําหนด ค่ารักษาพยาบาล ไม่เกิน 40,000 บาท ค่าฟื้นฟูสมรรถภาพ ไม่เกิน 50,000 บาท ค่าขาดประโยชน์ทํามาหาได้ตามอัตราจ้างขั้นต่ําของจังหวัด และค่าใช้จ่ายในการดําเนินคดี หรือค่าใช้จ่ายอื่นในการดําเนินคดี ไม่เกิน 30,000 บาท ส่วนกรณีเสียชีวิต จะได้รับค่าทดแทน 100,000 บาท ค่าจัดการศพ 20,000 บาท ค่าขาดอุปการะเลี้ยงดู ไม่เกิน 40,000 บาท และ ค่าความเสียหายอื่น ไม่เกิน 40,000 บาท
"ในช่วงนี้เป็นช่วงวิกฤตโควิด-19 ทําให้การเยียวเหยื่อและผู้เสียหายในคดีอาญาทําได้น้อยลงยังไม่ถึงเป้าหมายที่วางไว้ ซึ่งเราต้องเร่งบริหารประชาชน ตามนโยบายยุติธรรมเชิงรุก สร้างสุขให้ประชาชน ซึ่งผมได้กําชับให้ยุติธรรมจังหวัดทั่วประเทศเร่งดําเนินการ เพราะนี่เป็นภารกิจใหญ่ และผมต้องขอร้องญาติพี่น้องของแพะทุกคนให้ช่วยตามตัว และแจ้งเบาะแสเพื่อมารับเงินในส่วนนี้ เพราะเป็นสิทธิที่ทุกคนควรได้รับ"นายสมศักดิ์ กล่าว
รัฐบาลไทย-ข่าวทำเนียบรัฐบาล-​รมต.อนุชา ย้ำหน่วยงานรัฐต้องโปร่งใส ตรวจสอบได้ แนะปฏิบัติตามเกณฑ์มาตรฐานความโปร่งใสและตัวชี้วัดความโปร่งใส 6 ด้านอย่างเคร่งครัด
วันจันทร์ที่ 18 ตุลาคม 2564
​รมต.อนุชา ย้ําหน่วยงานรัฐต้องโปร่งใส ตรวจสอบได้ แนะปฏิบัติตามเกณฑ์มาตรฐานความโปร่งใสและตัวชี้วัดความโปร่งใส 6 ด้านอย่างเคร่งครัด
​รมต.อนุชา ย้ําหน่วยงานรัฐต้องโปร่งใส ตรวจสอบได้ แนะปฏิบัติตามเกณฑ์มาตรฐานความโปร่งใสและตัวชี้วัดความโปร่งใส 6 ด้านอย่างเคร่งครัด
วันนี้ (18 ต.ค.2564) ณ ห้องประชุม 108 อรรถไกวัลวที ชั้น 1 อาคารสํานักงานปลัดสํานักนายกรัฐมนตรี นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานกรรมการข้อมูลข่าวสารของราชการ เป็นประธานการประชุมคณะกรรมการข้อมูลข่าวสารของราชการ ครั้งที่ 2/2564 โดยมีนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี นายมงคลชัย สมอุดร รองปลัดสํานักนายกรัฐมนตรี และคณะกรรมการเข้าร่วมการประชุมผ่านระบบการประชุมทางไกลผ่านจอภาพ (VDO Conference)
สําหรับการประชุมคณะกรรมการข้อมูลข่าวสารของราชการในวันนี้ คณะอนุกรรมการฯ ได้รายงาน ผลดําเนินการเรื่องร้องเรียนและเรื่องอุทธรณ์ พบว่า มีแนวโน้มสูงขึ้นมากกว่า 600 เรื่องต่อปี ซึ่งสาเหตุสําคัญมาจากเจ้าหน้าที่ของรัฐ ไม่ใช้ดุลพินิจในการพิจารณาคําขอข้อมูลข่าวสาร ดังนั้น คณะกรรมการฯ จึงให้ความเห็นชอบแก้ไขกฎกระทรวงให้เจ้าหน้าที่ของรัฐประเภทวิชาการ ระดับชํานาญงานที่เป็นหัวหน้า ระดับชํานาญการขึ้นไป ประเภทอํานวยและประเภทบริหาร โดยเจ้าหน้าที่ของรัฐประเภทอื่นก็สามารถเทียบเคียงได้ มีอํานาจในการพิจารณาการเปิดเผยข้อมูล ข่าวสาร ซึ่งจะทําให้การเข้าถึงข้อมูลข่าวสารได้อย่างครบถ้วน ถูกต้อง ทันการณ์ ตามนโยบายการเป็นรัฐบาลเปิด (Open Government) เพื่อให้ประชาชนสามารถนําข้อมูลข่าวสารไปสร้างมูลค่าเพิ่มต่อยอดได้
รัฐมนตรีประจําสํานักนายกรัฐมนตรี กล่าวว่า คณะรัฐมนตรีมีมติเมื่อวันที่ 27 เมษายน 2564 เห็นชอบให้หน่วยงานของรัฐปฏิบัติตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐตั้งแต่ปี 2564 เป็นต้นไป ซึ่งเกณฑ์ดังกล่าวมี 6 ด้าน ประกอบด้วย 1) การจัดหาพัสดุ 2) การให้บริการประชาชน 3) การบริหารงานของหน่วยงาน 4) การบริหารงบประมาณ 5) การบริหารงานบุคคล และ 6) การติดตามและประเมินผลการปฏิบัติงานของหน่วยงาน
รัฐมนตรีประจําสํานักนายกรัฐมนตรี เน้นย้ําให้ทุกหน่วยงานรัฐปฏิบัติตามเกณฑ์มาตรฐานความโปร่งใสและตัวชี้วัดความโปร่งใสอย่างเคร่งครัด และนําข้อมูลข่าวสารเผยแพร่ในศูนย์ข้อมูลข่าวสารอิเล็กทรอนิกส์ของหน่วยงาน ซึ่งการเปิดเผยข้อมูลข่าวสารของรัฐเป็นส่วนหนึ่งในการพัฒนาระบบราชการสู่การเป็นรัฐบาลดิจิทัล ตามแผน Big Rock การปฏิรูปประเทศ โดยข้อมูลข่าวสารของรัฐที่เปิดเผยประชาชนต้องสามารถนําไปใช้ประโยชน์ในการดําเนินชีวิตได้ เพื่ออํานวยความสะดวกให้กับประชาชน ทั้งนี้ ต้องมีความความโปร่งใส สามารถตรวจสอบได้
----------------------------------
รัฐบาลไทย-ข่าวทำเนียบรัฐบาล-รมช.ประภัตร นำทีมกระทรวงเกษตรฯ ลงพื้นที่จังหวัดเชียงใหม่ สั่งการหน่วยงานในพื้นที่ ประชาสัมพันธ์ โครงการ "สานฝัน สร้างอาชีพ"
วันเสาร์ที่ 30 ตุลาคม 2564
รมช.ประภัตร นําทีมกระทรวงเกษตรฯ ลงพื้นที่จังหวัดเชียงใหม่ สั่งการหน่วยงานในพื้นที่ ประชาสัมพันธ์ โครงการ "สานฝัน สร้างอาชีพ"
รมช.ประภัตร นําทีมกระทรวงเกษตรฯ ลงพื้นที่จังหวัดเชียงใหม่ สั่งการหน่วยงานในพื้นที่ ประชาสัมพันธ์ โครงการ "สานฝัน สร้างอาชีพ" เดินหน้าสร้างรายได้ให้เกษตรกรสนองนโยบายนายกรัฐมนตรี
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานการประชุมหัวหน้าส่วนจังหวัด และแนวทางการส่งเสริมอาชีพให้กับเกษตรกร ณ สํานักงานส่งเสริมและพัฒนาการเกษตรที่ 6 จังหวัดเชียงใหม่โดยมีนายชัชวาลย์ ฉายะบุตร รองผู้ว่าราชการจังหวัดเชียงใหม่ นายอาชว์ชัยชาญ เลี้ยงประยูร พร้อมหัวหน้าและเจ้าหน้าที่ ส่วนราชการกระทรวงเกษตรและสหกรณ์ในพื้นที่ ตลอดจนผู้นําภาคประชาชนให้การต้อนรับและเข้าร่วมการประชุม
รมช.ประภัตร กล่าวว่า จากสถานการณ์บ้านเมืองในขณะนี้ ไม่ว่าจะเป็นปัญหาการระบาดของไวรัสโคโรนา (โควิด-19) ฝนแล้ง หรือน้ําท่วมที่หลายพื้นที่ของประเทศกําลังเผชิญอยู่ในขณะนี้ ทําให้ภาคการเกษตรได้รับผลกระทบอย่างต่อเนื่อง เป็นเวลานาน ส่งผลให้ผลผลิตทางการเกษตรราคาตกต่ํา เกษตรกร ชาวไร่ ชาวนาทั่วประเทศประสบปัญหาขาดรายได้ใช้จ่ายในครัวเรือน ตลอดจนขาดรายได้ในการใช้ลงทุนประกอบอาชีพ พลเอก ประยุทธ์ จันทร์โอชา นายกรัฐมนตรี มีความห่วงใยต่อความเป็นอยู่ของประชาชน จึงได้คิดโครงการส่งเสริมอาชีพให้กับประชาชน เพื่อสร้างงาน สร้างอาชีพ สร้างรายได้ และกระตุ้นเศรษฐกิจของประเทศ โดยมอบหมายให้กระทรวงเกษตรและสหกรณ์ เข้ามาส่งเสริมให้ประชาชนได้ประกอบอาชีพด้านเกษตรกรรม โดยมีเป้าหมายส่งเสริมอาชีพให้กับเกษตรกร ลูกหลานเกษตรกรคืนถิ่น เน้นการใช้สินเชื่อจากธนาคารเพื่อการเกษตรและสหกรณ์การเกษตร (ธกส.) ในโครงการ "สานฝันสร้างอาชีพ" ปล่อยสินเชื่อสําหรับใช้ประกอบอาชีพการเกษตร และทุกเมนูอาชีพ รวมถึงการค้า - การขายสินค้าเกษตร โดยจะเน้นอาชีพที่มีตลาดรองรับชัดเจน มีการประกันราคารับซื้อ สามารถสร้างรายได้ในระยะเวลา 4 - 6 เดือน ทั้งนี้ ธกส. ได้รับการอนุมัติวงเงินกว่า 30,000 ล้านบาท ในการดําเนินการโครงการดังกล่าว โดยจะปล่อยกู้เป็นรายบุคคล หนี้เสียสามารถกู้ได้ ไม่ต้องมีหลักทรัพย์ค้ําประกัน สามารถใช้บุคคลค้ําประกันได้ โดยจะปล่อยกู้รายละ 100000 บาท / 1 ปี - 3 ปี อัตราดอกเบี้ย ร้อยละ 4
"วันนี้เราทุกคนรู้ปัญหาของเกษตรกรในพื้นที่จังหวัดเชียงใหม่อยู่แล้ว เราจึงต้องมาคุยกันในวันนี้ เพื่อรับฟังข้อเสนอต่างๆ ที่จะใช้เงินจากโครงการ "สานฝัน สร้างอาชีพ" สร้างอาชีพให้กับเกษตรกรในพื้นที่ โดยตนได้ประสานตัวแทนจาก ธนาคารเพื่อการเกษตรและสหกรณ์การเกษตร (ธกส.) มาร่วมอยู่ในที่ประชุมด้วย หากเห็นว่าการประกอบอาชีพเกษตรกรรมไหนน่าสนใจ และเป็นไปตามเงื่อนไข ก็สามารถคุยกับธกส. เรื่องเงินกู้ได้วันนี้เลย หรือหากจะไปสนับสนุนให้เกษตรกรทํา ก็สามารถขอคําเเนะนําจากเจ้าหน้าที่ เพื่อไปแนะนําเกษตรกรต่อได้เลย" รมช.ประภัตร กล่าว
นอกจากนี้ รมช.ประภัตร ยังได้เเนะนําโครงการสินเชื่อ 50,000 ล้านบาท เงินกู้อัตราดอกเบี้ยต่ํา “ล้านละร้อย” โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทําเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ วงเงินกู้สูงสุดกลุ่มละ 10 ล้านบาท ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคําแนะนําเพิ่มเติมได้ที่สํานักงานปศุสัตว์หรือธกส. ในพื้นที่
รัฐบาลไทย-ข่าวทำเนียบรัฐบาล-PM chairs opening of Southeast Asia’s first-ever battery pilot plant
วันอังคารที่ 20 กรกฎาคม 2564
PM chairs opening of Southeast Asia’s first-ever battery pilot plant
PM chairs opening of Southeast Asia’s first-ever battery pilot plant
July 19, 2021, at 1000hrs, at Bhakdi Bodin Building, Government House, Prime Minister and Defense Minister Gen. Prayut Chan-o-cha presided over via a video conference the opening of the Battery Pilot Plant, which is the first of its kind in the Southeast Asian region.
Government Spokesperson Anucha Burapachaisri disclosed that the opening of the Battery Pilot Plant is a stepping stone for Thailand’s progress in the development of technology and innovation, especially in response to the Government’s policy regarding energy transition to renewable energy (solar, wind, or water). This is also in line with global policy to reduce carbon dioxide (CO2) emissions to net zero by 2050, and the national energy plan which also aims for carbon neutrality and reduction of GHG emission. The Battery Pilot Plant would boost the country’s opportunity to become ASEAN’s EV manufacturing hub, and promote public-private sector cooperation, both Thai and international partners, as well as enhance national competitiveness in a tangible manner.
The Prime Minister congratulated the opening of Southeast Asia’s first Battery Pilot Plant, and emphasized that the Government strives to work for the country’s presence and future, and would continue to work together with the private sector to ensure that high revenue is generated from technology and innovations.
รัฐบาลไทย-ข่าวทำเนียบรัฐบาล-ไทย-จีน จับมือยกระดับศักยภาพบุคลากรไทย
วันจันทร์ที่ 28 มีนาคม 2565
ไทย-จีน จับมือยกระดับศักยภาพบุคลากรไทย
วันอังคารที่ 22 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ราชอาณาจักรไทยร่วมกับสาธารณรัฐประชาชนจีนเร่งพัฒนาบุคลากรตามยุทธศาสตร์ Belt and Road Initiative และยุทธศาสตร์ก้าวออกไปที่เน้นความร่วมมือแม่โขง-ล้านช้าง รองรับการลงทุนของ 12 อุตสาหกรรมเป้าหมายในพื้นที่ EEC ซึ่งคาดว่าอีก 5 ปีข้างหน้าจะมีความต้องการแรงงานมากกว่า 560,000 คน โดยร่วมกับเอกชนฝึกอบรมกําลังคนสายอาชีพที่มีสมรรถนะสูง เช่น สาขาเมคคาทรอนิกส์และหุ่นยนต์ สาขาปิโตรเคมี เร่งรัดโครงการบัดดี้ภาษาจีนในมหาวิทยาลัยและวิทยาลัยอาชีวศึกษา ชวนภาคอุตสาหกรรมจากจีนมาร่วมพัฒนาการเรียนการสอน รวมถึงตั้งศูนย์ปฏิบัติการภาษาจีนในพื้นที่ EEC เพื่อเป็นต้นแบบความร่วมมือที่สามารถขยายผลไปยังพื้นที่อื่น ๆ ได้ทั่วประเทศ เสริมศักยภาพบุคลากร ดึงดูดการลงทุน สร้างเศรษฐกิจไทยให้เข้มแข็ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า ร่วมสนับสนุน โครงการ “เที่ยวไปด้วยกัน สุขใจไปกับสุข” ส่งเสริมการท่องเที่ยวชุมชนตลาดน้อย ริมแม่น้ำเจ้าพระยา
วันพุธที่ 6 กรกฎาคม 2565
กรมเจ้าท่า ร่วมสนับสนุน โครงการ “เที่ยวไปด้วยกัน สุขใจไปกับสุข” ส่งเสริมการท่องเที่ยวชุมชนตลาดน้อย ริมแม่น้ําเจ้าพระยา
...
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ กระทรวงคมนาคม ร่วมแสดงความยินดีและสนับสนุนการจัดกิจกรรม ภายใต้โครงการ “เที่ยวไปด้วยกัน สุขใจไปกับปันสุข” พร้อมด้วยนายอภิชัย ฉัตรเฉลิมกิจ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย และนายสมเกียรติ ศรลัมพ์ อดีตผู้ช่วยรัฐมนตรีประจําสํานักนายกรัฐมนตรี เขตสัมพันธ์วงศ์ หัวหน้าชุมชน กลุ่มชุมชน โรงเรียน คุณครู นักเรียนที่สร้างสรรค์ผลงาน และศิลปินมืออาชีพ ที่ร่วมกันสนับสนุนและเป็นส่วนร่วมที่สําคัญในการจัดกิจกรรมเพื่อกระตุ้นการท่องเที่ยว ในวันที่ 5 กรกฎาคม 2565 ณ บริเวณท่าเทียบเรือกรมเจ้าท่า
ในการนี้ รองอธิบดีกรมเจ้าท่า ได้ร่วมเยี่ยมชมสตรีทอาร์ตที่ได้สรรสร้างขึ้นจากศิลปินมืออาชีพ และกลุ่มโรงเรียน 6 โรงเรียนได้แก่ โรงเรียนกุหลาบวิทยา โรงเรียนราชวินิตมัธยม โรงเรียนสตรีวัดมหาพฤฒาราม ในพระบรมราชินูปถัมภ์ โรงเรียนเทพศิรินทร์ โรงเรียนบางมดวิทยา และโรงเรียนสายปัญญา ในพระบรมราชินูปถัมภ์ วัตถุประสงค์ในการกิจกรรมครั้งนี้เพื่อขับเคลื่อนเศรษฐกิจและการท่องเที่ยวภายในประเทศ ส่งเสริมการท่องเที่ยวอย่างสร้างสรรค์ สะท้อนวัฒนธรรมและเอกลักษณ์ของจังหวัดผ่านศิลปะที่แข็งแกร่งเพื่อสร้างความภาคภูมิใจแก่คนในท้องถิ่น โดยรูปแบบของโครงการ เป็นการสร้างสรรค์สตรีทอาร์ตจํานวน 5 พื้นที่ กระจายอยู่ในชุมชน 5 จังหวัดในประเทศไทย โดยจะมีการจัดกิจกรรมประชาสัมพันธ์การท่องเที่ยว และร้านค้าในบริเวณดังกล่าว ผ่านช่องทางออนไลน์ของอินฟลูเอนเซอร์ และสื่อต่าง ๆ
สําหรับชุมชนตลาดน้อย เป็นย่านเก่าแก่ในเขตกรุงเทพฯ ริมแม่น้ําเจ้าพระยา เป็นตลาดที่ชาวจีนเรียกกันว่า “ตะลักเกี้ยะ” หรือ “ตลาดน้อย” ซึ่งบรรยากาศของสตรีทอาร์ตในตลาดน้อย ประกอบด้วยภาพน้องสุขใจและน้องปันสุข ที่แวะเที่ยวถ่ายรูปกับรถสีส้มสุดเก๋า เจ้าถิ่นที่จอดประจําอยู่ริมกําแพงอิฐ แวะสักการะศาลเจ้าโรงเกือก สัมผัสกลิ่นอายของเทศกาลกินเจ ชิมขนมเต่าที่แสนอร่อย นอกเหนือจากสตรีทอาร์ตแล้ว พื้นที่ตลาดน้อยยังได้รับความร่วมมือจาก 6 โรงเรียน ได้แก่ 1.โรงเรียนกุหลาบวิทยา 2.โรงเรียนราชวินิตมัธยม 3.โรงเรียนสตรีวัดมหาพฤฒาราม ในพระบรมราชินูปถัมภ์ 4.โรงเรียนเทพศิรินทร์ 5.โรงเรียนบางมดวิทยา และโรงเรียนสายปัญญา ในพระบรมราชินูปถัมภ์ ส่งตัวแทนเด็กนักเรียนมาสร้างสรรค์สตรีทอาร์ตในหัวข้อ “คิดถึงตลาดน้อย คิดถึงอะไร”
ชุมชนตลาดน้อย เป็นสถานที่ท่องเที่ยวอยู่ใกล้เคียงที่มีความผูกพันกับกรมเจ้าท่า เป็นที่นิยมของคนรุ่นใหม่ที่ได้เดินทางมาท่องเที่ยว ถ่ายรูป เรียนรู้ ศึกษาประวัติศาสตร์และวิถีชีวิตของชุมชนที่เต็มไปด้วยเรื่องเล่าวัฒนธรรมจีน มีศิลปะแบบสตรีทอาร์ตเป็นจํานวนมาก นักท่องเที่ยวสามารถเดินชมสภาพภายในชุมชนริมน้ําที่ยังคงสภาพ และบรรยากาศดั้งเดิม อีกทั้งยังมีจุดเชื่อมต่อบริเวณศาลเจ้าโรงเกือก เข้าเยี่ยมชมภายในกรมเจ้าท่า ซึ่งจะได้พบกับท่าเรือที่ออกแบบสถาปัตยกรรมแบบนีโอคลาสสิค มีความสวยงาม ร่มรื่น เป็นจุดชมวิวริมแม่น้ําเจ้าพระยาที่สวยงาม และมีพระพุทธโลกุตรธรรมประชานาถ พระพุทธรูปปางรําพึงประจํากรมเจ้าท่า ที่ประดิษฐานพระบรมสารีริกธาตุ ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก วัดราชบพิธสถิตมหาสีมาราม ณ บริเวณด้านบนท่าเรือ เป็นเครื่องยึดเหนี่ยวจิตใจแก่บุคลากรชาวเรือที่สัญจรในแม่น้ําเจ้าพระยา ประชาชนและนักท่องเที่ยวทั่วไป ได้สักการะเพื่อความเป็นสิริมงคล
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ย้ำยังต้องเข้ม "การสวมหน้ากาก/ฉีดวัคซีน" เน้นป้องกันตนเองดีที่สุด หลังผลสำรวจพบประชาชนมีแนวโน้มการใส่หน้ากากอนามัยลดลงในช่วง 3 เดือนที่ผ่านมา
วันเสาร์ที่ 30 กรกฎาคม 2565
โฆษกรัฐบาลเผย นายกฯ ย้ํายังต้องเข้ม "การสวมหน้ากาก/ฉีดวัคซีน"  เน้นป้องกันตนเองดีที่สุด   หลังผลสํารวจพบประชาชนมีแนวโน้มการใส่หน้ากากอนามัยลดลงในช่วง 3 เดือนที่ผ่านมา
โฆษกรัฐบาลเผย นายกฯ ย้ํายังต้องเข้ม "การสวมหน้ากาก/ฉีดวัคซีน"  เน้นป้องกันตนเองดีที่สุด   หลังผลสํารวจพบประชาชนมีแนวโน้มการใส่หน้ากากอนามัยลดลงในช่วง 3 เดือนที่ผ่านมา
วันนี้ (30 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์การแพร่ระบาดของโรคโควิด-19 สายพันธุ์ BA.4 และ BA.5 มีแนวโน้มผู้ติดเชื้อเพิ่มมากขึ้น การป้องกันตนเองด้วยการใส่หน้ากากอนามัยเป็นวิธีการป้องกันตนเองที่ดีที่สุด ทั้งนี้ จากรายงานการสํารวจเกี่ยวกับแนวโน้มพฤติกรรมการปฏิบัติตามมาตรการป้องกันโรค พบว่า ช่วงระยะเวลา 3 เดือนที่ผ่านมา (พฤษภาคม-กรกฎาคม 2565) ประชาชนมีพฤติกรรม สวมหน้ากากลดลง โดยในเดือนพฤษภาคม มีรายงานว่าประชาชนสวมหน้ากากอนามัยร้อยละ 96.1 เดือนกรกฎาคมลดลงเหลือร้อยละ 94.6 สําหรับการล้างมือ ลดลงจากร้อยละ 91.5 เป็นร้อยละ 88.1 และการเว้นระยะห่าง ลดลงจากร้อยละ 84.6 เป็นร้อยละ 78.6 ในภาพรวม ผู้ที่ทําได้ครบทั้ง 3 พฤติกรรม มีแนวโน้มลดลงจากร้อยละ 82 เป็นร้อยละ 74.1 จึงขอความร่วมมือประชาชน โดยเฉพาะกลุ่มเสี่ยง 608 ผู้มีโรคประจําตัวให้สวมใส่หน้ากากเมื่ออยู่ร่วมกับผู้อื่นในสถานที่ที่มีความแออัด มีการรวมกลุ่มคนจํานวนมาก และเข้ารับวัคซีนให้ครบตามที่สาธารณสุขกําหนด เพื่อลดความเสี่ยงในการติดเชื้อ และป้องกันการแพร่เชื้อโควิด-19
รายงานสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,962 ราย จําแนกเป็นผู้ติดเชื้อในประเทศ 1,962 ราย ไม่มีผู้ป่วยมาจากต่างประเทศ ผู้เสียชีวิตเพิ่มขึ้น 32 ราย ผู้ที่กําลังรักษาตัว 24,323 ราย และมียอดผู้ที่หายป่วยกลับบ้านแล้ว 2,157 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,365,077 ราย จํานวนผู้ที่หายป่วยสะสมจํานวน 2,364,336 ราย จํานวนผู้ป่วยปอดอักเสบรักษาตัวอยู่ในโรงพยาบาล 920 ราย
ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 28 ก.ค. 65 รวม 141,507,957 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,129,786 โดส ผู้ได้รับวัคซีนเข็มที่ 2 สะสม 53,487,254 โดส และผู้ได้รับวัคซีนเข็มที่ 3 ขึ้นไปสะสม 30,890,917 โดส
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ จ.ยะลา ติดตามความสำเร็จกองทุนหมู่บ้าน กระตุ้นให้ความสำคัญเงินบาทแรกของแผ่นดิน ตัวช่วยพยุงเศรษฐกิจฐานรากให้อยู่รอดอย่างยั่งยืน
วันจันทร์ที่ 20 มิถุนายน 2565
รมต.อนุชา ลงพื้นที่ จ.ยะลา ติดตามความสําเร็จกองทุนหมู่บ้าน กระตุ้นให้ความสําคัญเงินบาทแรกของแผ่นดิน ตัวช่วยพยุงเศรษฐกิจฐานรากให้อยู่รอดอย่างยั่งยืน
รมต.อนุชา ลงพื้นที่ จ.ยะลา ติดตามความสําเร็จกองทุนหมู่บ้าน กระตุ้นให้ความสําคัญเงินบาทแรกของแผ่นดิน ตัวช่วยพยุงเศรษฐกิจฐานรากให้อยู่รอดอย่างยั่งยืน
วันนี้ (20 มิถุนายน 2565) เวลา 9.30 น. ณ หอประชุมเฉลิมพระเกียรติ 80 พรรษามหาวิทยาลัยราชภัฏยะลา จังหวัดยะลา นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดโครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน ซึ่งจัดโดยสํานักงานกองทุนหมู่บ้านและชุมชนเมืองแห่งชาติ โดยมี นายธีรุตม์ ศุภวิบูลย์ผล รองผู้ว่าราชการจังหวัดยะลา นายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายอาดิลัน อาลีอิสเฮาะ ส.ส.ยะลา เขต 1 นายพยม พรหมเพชร ส.ส.สงขลา เขต 3 นายกามิน มุซิ ว่าที่ผู้สมัคร ส.ส.ยะลา เขต 3 นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ นายชนธัญ แสงพุ่ม รองเลขาธิการศูนย์อํานวยการบริหารจังหวัดชายแดนภาคใต้ (ศอ.บต.) และสมาชิกกองทุนหมู่บ้านเมืองเข้าร่วมในพิธี
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรี ได้ให้การสนับสนุนและส่งเสริมการประกอบกิจการชุมชนผ่านกองทุนหมู่บ้านทุกรูปแบบ เพื่อให้คนในชุมชนมีอาชีพเสริม เพิ่มรายได้ มีความเข้มแข็งอย่างยั่งยืน และให้ชุมชนสามารถพึ่งพาตนเองได้ด้วยความสามัคคี กองทุนหมู่บ้านและชุมชนเมืองแห่งชาติ เป็นการให้โอกาสให้พี่น้องประชาชนในระดับชุมชนได้เข้าถึงแหล่งทุนในการสร้างอาชีพ สร้างรายได้ เหนือสิ่งอื่นใดคือโอกาสที่ทําให้พี่น้องประชาชนหมดหนี้สินที่มีอยู่ โดยให้ความสําคัญกับเงินบาทแรกของแผ่นดิน ซึ่งถือเป็นเศรษฐกิจฐานรากที่เป็นกลุ่มคนส่วนใหญ่ของประเทศ หากเศรษฐกิจฐานรากอยู่รอด คนมีกําลังซื้อ จะมีส่วนช่วยพยุงเศรษฐกิจในภาพรวมของประเทศให้เข้มแข็ง ซึ่งเป็นแนวคิดที่กองทุนหมู่บ้านฯ กําลังดําเนินการในปัจจุบัน เพื่อให้สมาชิกมีความเป็นอยู่ที่ดีขึ้น ขณะเดียวกัน ขอให้สมาชิกกองทุนหมู่บ้านฯ มีการปรับตัวสู่การทําธุรกิจยุคใหม่ คือ ยุคดิจิทัล ที่จะมีส่วนช่วยในการขยายโอกาสทางการค้า การลงทุน และสามารถสร้างรายได้เข้ากองทุนอย่างยั่งยืนได้อีกทางหนึ่ง
รัฐมนตรีประจําสํานักนายกรัฐมนตรีย้ํา รัฐบาลพยายามส่งเสริมให้ประชาชนหมดนี้ มีชีวิตความเป็นอยู่ที่ดีขึ้น นโยบายของกองทุนหมู่บ้านฯ คือ ต้องการเสริมสร้างความแข็งแกร่งของเศรษฐกิจฐานรากให้อยู่รอด โดยการทํางานเชิงรุกในการแก้ปัญหาและช่วยเหลือชุมชน หวังว่ากองทุนหมู่บ้านทุกกองทุนในพื้นที่ภาคใต้จะสามารถกลับมาดําเนินการได้ตามปกติและขับเคลื่อนตามนโยบายของรัฐบาลที่คาดหวังไว้ ทั้งนี้ ปัจจัยที่ส่งผลให้กองทุนหมู่บ้านประสบความสําเร็จ คือ ความตั้งใจ ความใส่ใจของพี่น้องสมาชิก ประกอบกับความเข้าใจในนโยบายรัฐบาล จะทําให้การบริหารงานกองทุนประสบความสําเร็จได้
.................................
รัฐบาลไทย-ข่าวทำเนียบรัฐบาล-รมช.สธ. ติดตามการฉีดวัคซีนโควิด 19 กลุ่ม 608 จ.ระยอง
วันเสาร์ที่ 11 กันยายน 2564
รมช.สธ. ติดตามการฉีดวัคซีนโควิด 19 กลุ่ม 608 จ.ระยอง
รัฐมนตรีช่วยว่าการกระทรวงสาธารณสุข ลงพื้นที่ติดตามการฉีดวัคซีนโควิด 19 กลุ่ม 608 เร่งรัดให้ได้ตามเป้าหมาย ปรับกลยุทธ์ จ.ระยอง ให้จัดบริการเชิงรุกถึงบ้าน ถึงชุมชน เพื่อประชาชนได้รับการฉีดวัคซีนครอบคลุมที่สุด
วันนี้ (11 กันยายน 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ลงพื้นที่ติดตามการฉีดวัคซีนโควิด 19 ที่ โรงเรียนวัดในไร่ ต.เพ อ.เมืองระยอง และ รพ.สต.พลงตาเอี่ยม อ.วังจันทร์ จังหวัดระยอง ให้สัมภาษณ์ว่า การลงพื้นที่ จ.ระยองในวันนี้ เพื่อติดตามความคืบหน้าการฉีดวัคซีนโควิด 19 ให้กับประชาชน และให้กําลังใจเจ้าหน้าที่ บุคลากรทางการแพทย์ที่ให้บริการฉีดวัคซีนประชาชนตามจุดบริการต่างๆ ซึ่งกระทรวงสาธารณสุขได้เร่งรัดการฉีดวัคซีนให้ได้ครอบคลุมตามเป้าหมายเพื่อเดินหน้าภาคเศรษฐกิจ และสังคม หากเป็นไปตามเป้าหมายจะสามารถเปิดประเทศได้ สําหรับ จ.ระยอง ถือเป็นหนึ่งในจังหวัดเขตเศรษฐกิจภาคตะวันออก จึงต้องมีการฉีดวัคซีนให้ครอบคลุมประชากรโดยเร็ว ข้อมูลล่าสุด ณ วันที่ 10 กันยายน 2564 ฉีดวัคซีนไปแล้ว 535,213 โดส ในจํานวนนี้เป็นเข็มที่ 1 จํานวน 345,981 คน คิดเป็น 51.12% ของประชากรเป้าหมาย ส่วนกลุ่ม 608 ที่มีอยู่จํานวน 178,570 คน ขณะนี้ได้รับการฉีดวัคซีนแล้ว 85,521 คน หรือ 47.89% ซึ่งต้องเดินหน้าการฉีดให้ครอบคลุมที่สุด เนื่องจากกลุ่มนี้มีความเสี่ยงหากติดเชื้ออาจป่วยหนักและเสียชีวิตได้ จึงสั่งการให้สํานักงานสาธารณสุขจังหวัดระยองปรับกลยุทธ์จัดบริการเชิงรุกไปยังบ้านที่มีผู้สูงอายุ ผู้ป่วยติดเตียง รวมถึงใน รพ.สต. เพื่อให้ประชาชนกลุ่มเป้าหมายเข้าถึงการฉีดวัคซีนได้ง่าย ลดค่าใช้จ่ายในการเดินทาง โดยวันนี้ได้มีบริการฉีดวัคซีนเชิงรุกที่โรงเรียนวัดในไร่ ตําบลเพ จํานวน 400 คน และที่ รพ.สต.พลงตาเอี่ยม อ.วังจันทร์ อีกประมาณ 80 คน
“การเดินหน้าฉีดวัคซีนให้เกิดความครอบคลุมต้องฉีดเชิงรุกเข้าไปในบ้าน ในชุมชน นําวัคซีนไปถึงพี่น้องประชาชนกลุ่ม 608 ให้มากที่สุด เพื่อให้ได้รับวัคซีนอย่างทั่วถึง เนื่องจากกลุ่มนี้มีโอกาสติดเชื้อและป่วยรุนแรง อย่างไรก็ตามแม้ฉีดวัคซีนแล้ว ยังคงต้องรักษา 3 มาตรการไว้ คือใส่หน้ากาก เว้นระยะห่าง และล้างมือควบคู่ไปกับการฉีดวัคซีนด้วย” ดร.สาธิตกล่าว
**************************************** 11 กันยายน 2564
รัฐบาลไทย-ข่าวทำเนียบรัฐบาล-รัฐบาลอนุมัติกฎหมายคุ้มครองแรงงานนอกระบบ
วันอังคารที่ 4 มกราคม 2565
รัฐบาลอนุมัติกฎหมายคุ้มครองแรงงานนอกระบบ
วันศุกร์ที่ 31 ธันวาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลแรงงานไทยที่ไม่ได้เป็นลูกจ้างตามกฎหมายคุ้มครองแรงงาน เช่น เกษตรกร ผู้ค้าร้านแผงลอย คนขับแท็กซี่ รวมกว่า 20 ล้านคน โดยอนุมัติหลักการร่าง พ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบ เพื่อให้แรงงานนอกระบบสามารถเข้าถึงสิทธิขั้นพื้นฐานในการประกอบอาชีพ มีความปลอดภัยในการทํางาน มีหลักประกันทางสังคม และสามารถรวมกลุ่มกันเพื่อจัดตั้งเป็นองค์กรสร้างอํานาจต่อรองให้เกิดความเป็นธรรมในการจ้างงานได้ โดยร่างกฎหมายฉบับนี้กําหนดให้มีคณะกรรมการในระดับชาติที่จะรับข้อเสนอจากองค์กรแรงงานและเสนอแนวทางเพื่อพัฒนาคุณภาพชีวิตแรงงานนอกระบบต่อคณะรัฐมนตรี และให้มีกองทุนเพื่อเป็นเงินทุนหมุนเวียนในการดูแลสวัสดิภาพแรงงานนอกระบบด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี